भारत में प्राचीनकाल से ही शास्त्रार्थ और तर्क की परम्परा रही है| मौलिक तार्किक विचारों को पुराने समय में भी विज्ञान कहा जाता था| तुलसीदास जी एक जगह कहते हैं “सुक जनकादी सिद्ध मुनि नारद| जे मुनिबर बिग्यान बिसारद||” शुक, जनक और नारद ऋषि थे (सीताजी के पिता महाराज जनक मिथिला के राजा भी थे, परन्तु उनके ज्ञान ऋषियों जैसा ही था!) जो दर्शनशास्त्र के विशेषज्ञ थे| यहाँ इनको विज्ञान विशारद कहा गया है! आजकल कई जगह, विशेषकर सोशल मीडिया पर लोग कहने सुनने पर क्रोधित हो जाते हैं और परम्परा की दुहाई देने लगते हैं| समाज की कई कुरीतियाँ और खतरनाक अंधविश्वास ऐसे ही परम्परा के नाम पर चलते आ रहे हैं| विज्ञान और तर्क के धनुष पर सवार होकर बुद्धि के दिव्यास्त्र से हमारे चारों ओर दूसरों के फैलाए अज्ञान का दूर-दूर तक जाकर वध करने की क्षमता रखता है|